METODOLOGIA

** 4. METODOLOGIA **
 ==== La unitat de programació // Tenim una missió //està pensada per integrar les TIC d’una forma natural al desenvolupament de les activitats habituals dins l’aula. És per això que la metodologia que es desenvoluparà és molt concreta, pensada per a que els infants gaudeixin aprenent amb tots els recursos i materials possibles. Com ja hem comentat, l’escola creu en les oportunitats d’aplicar les noves tecnologies a l’educació, i és per això que es disposa d’una aula d’informàtica per a educació infantil, i alguns ordinadors a les aules. ==== ==== Cada sessió s’iniciarà amb l’observació de la wiki de l’aula. Aquests moments serviran per captar l’atenció dels alumnes i fer que prenguin consciència del que es farà. És important que aquestes estones siguin de conversa tranquil·la, en les quals la mestra pugui fer les preguntes que cregui convenients per explorar els coneixements previs dels infants, i per comprovar el seu grau de motivació i interès envers el tema. En el cas que s’observi que l’activitat que es realitzarà no atrau als alumnes, s’haurà de ser lo suficientment flexible com per afegir-hi els canvis que es considerin necessaris en aquell moment. ==== ==== Així doncs, al llarg de totes les sessions es combinaran activitats de tot tipus, les quals tenen la mateixa importància dins del projecte. Per dur a terme les activitats en les que s’utilitzin els ordinadors, es tindrà molt present quines coses poden realitzar els alumnes sols, i quines les han de realitzar amb l’ajuda de la mestra, tenint en compte que la seva vigilància i revisió hi serà present en totes elles. Hi ha previstes certes activitats en les que es necessitarà la col·laboració d’una educadora de suport, però contemplem la possibilitat de que, en un cas real, fos necessària en més ocasions, fet que s’hauria de preveure amb la màxima antelació possible. ==== ==== Per tal de completar el conjunt de la programació, vam considerar com a una bona proposta la visita d’un astrònom, un professional d’allò que els infants estan aprenent. Creiem que pot ser un factor que creï un gran interès als alumnes i que l’impacte que provocarà faci que recordin aquesta experiència i tot el que van treballar d’una forma molt positiva. ==== ==== No oblidem l’important paper que les famílies tenen en tots els processos d’ensenyament-aprenentatge. En aquest cas, participaran activament durant tot el projecte, resolent dubtes que els plantegem des de la wiki de l’aula, o aportant informació que hagin cercat, sempre en companyia dels seus fills. Tot i no concretar-se en les activitats descrites a continuació, al inici de cada sessió, en el moment de revisar la wiki amb els infants, també s’observaran i comentaran les aportacions que les famílies i altres classes hagin expressat. A més a més, es realitzarà una reunió inicial amb tots els pares per tal de fer-los conèixer els nostre projecte, donar-los les indicacions pertinents i resoldre els dubtes o inquietuds que sorgeixin, sempre pretenent fer-los partícips d’allò que passarà a l’aula en tot moment. ====